Certificatul de concediu medical poate fi eliberate de către orice medic cu autorizatie de liberă practică valabilă şi care a încheiat o convenţie în acest sens cu una din casele de asigurări de sănătate şi care are în îngrijire bolnavul. Este obligatorie completarea numărului convenţiei pe certificatul de concediu medical.
Eliberarea certificatelor de concediu medical se va face pe baza adeverinţei de la angajator/CAS/AJOFM cu excepţia urgenţelor medico-chirurgicale sau a bolilor infectocontagioase din grupa A. În adeverinţă se menţionează dacă persoana care solicită certificatul de concediu medical este asigurată în sistemul public de asigurări sociale de sănătate şi numărul de zile de incapacitate temporară de muncă avute în ultimele 12 luni.